b'\n_START_ARTICLE_\nThrash metalas\n_START_SECTION_\n\xc5\xbdanro bruo\xc5\xbeai\n_START_PARAGRAPH_\nTrankusis metalas pasi\xc5\xbeymi ypatingai greitu atlikimo tempu, greitais \xc5\xbeemo da\xc5\xbenio gitar\xc5\xb3 rifais, auk\xc5\xa1tai grojamais solo, b\xc5\xabgnai mu\xc5\xa1ami dviem pedalais vietoj vieno, vokalas da\xc5\xbenai agresyvus._NEWLINE_Gitar\xc5\xb3 solo da\xc5\xbeniausiai grojamas labai auk\xc5\xa1tuose skirsniuose, labai greitai, kartais naudojama prispaudimo dviem rankom technika (stygos spaud\xc5\xbeiamos ne tik kairiosios, bet ir de\xc5\xa1iniosios rankos pir\xc5\xa1tais). Grojama tiek pir\xc5\xa1tais, tiek mediatoriumi. Da\xc5\xbenai grojama harmoninio minoro derm\xc4\x97je ir judama tritonio garsais (pvz., Metallica\xc2\xa0\xe2\x80\x93 Fade to black). Tritonio garsais da\xc5\xbenai grojamos ir \xc4\xafprastos partijos, ne tik solo._NEWLINE_Thrash metal bosistai da\xc5\xbenai taip pat naudoja mediatorius, tam kad tempu neatsilikti nuo kit\xc5\xb3 gitar\xc5\xb3 ir b\xc5\xabgn\xc5\xb3, nors kai kurie (pvz., Cliff Burton, Robert Trujillo, Greg Christian) groja ir pir\xc5\xa1tais. Kai kurie bosistai naudoja i\xc5\xa1derintas gitaras, kartais bosin\xc4\x97s gitaros jungiamos prie sintezatori\xc5\xb3 ir garsas modifikuojamas pridedant efekt\xc5\xb3 (paprastai iki thrash metal bosini\xc5\xb3 gitar\xc5\xb3 garso niekas nemodifikuodavo)._NEWLINE_B\xc5\xabgnininkai naudoja arba dviej\xc5\xb3 pedal\xc5\xb3 b\xc5\xabgnus, arba pasistato vienod\xc5\xb3 b\xc5\xabgn\xc5\xb3 poras, tam kad i\xc5\xa1gauti trankesn\xc4\xaf ir gr\xc4\x97smingesn\xc4\xaf gars\xc4\x85.'